नवलपुरमा लिग सुरु
पूर्वी नवलपरासीमा चौथो नवलपुर जिल्ला लिग फुटबल प्रतियोगिता सुरु भएको छ । जिल्ला फुटबल संघ नवलपुरले आयोजना गरेको प्रतियोगीतामा जिल्लाका १२ क्लब सहभागी छन् ।
नवलपुर — पूर्वी नवलपरासीमा चौथो नवलपुर जिल्ला लिग फुटबल प्रतियोगिता सुरु भएको छ । जिल्ला फुटबल संघ नवलपुरले आयोजना गरेको प्रतियोगीतामा जिल्लाका १२ क्लब सहभागी छन् ।कावासोती नगरपालिका–१२ स्थित डायमण्ड युथ क्लबको मैदानमा सुरु प्रतियोगिताबाट उत्कृष्ट हुने क्लबले प्रदेशस्तरीय लिग फुटबलमा भाग लिने जिल्ला फुटबल संघ नवलपुरका अध्यक्ष सेतुमान पुनले बताए । जिल्लाका खेलाडीको स्तरवृद्धि र गाउँका प्रतिभावान खेलाडीको पहिचान र छनोट गर्न लिग गरिएको हो । विजेता क्लबलाई प्रदेशस्तरीय लिगमा छनोट गर्नुका साथै ८० हजार रुपैयाँ पुरस्कार प्रदान गरिनेछ । दोस्रोले ५० हजार र तेस्रोले २० हजार पाउनेछन् । प्रतियोगिताको प्रायोजकको रूपमा सेन्टर कलेज अफ भोकेसनल ट्रेनिङ सेन्टर रहेको छ । लिगमा ए, बी, सी डिभिजन खेलेका कुनै पनि खेलाडी सहभागी हुन पाउने छैनन् । खेलाडी छनोट गर्दा एक टिममा कम्तीमा ५ खेलाडी १९ वर्षको राख्नुपर्ने प्रावधान छ ।